Жазира Қошанова, М. Қозыбаев атындағы СҚМУ-дің доценті, филология ғылымдарының кандидаты

 Ғибратты ғұмыр

Епіміздің көрнекті ғалымы, химия ғылымдарының докторы, Қазақстан Республикасы Ұлттық ғылым академиясының академигі, қадірлі ағамыз Қыдырма Тоқмурзиннің ақыл-кеңесін алғанымыз күні кеше ғана еді. Көзі тірі болса, бүгінде 79 жасқа толатын ағамыздың өмірден өткеніне де бір жыл болыпты. Қыдырма ағамыз 1938 жылы 25 наурызда Ғабит Мүсірепов атындағы ауданның Қарағаш ауылында дү-ниеге келген.
Ол Көкшетау қаласындағы орта мектепті аяқтаған соң 1963 жылы С. М. Киров атындағы Қазақ мемлекеттік университетіне химия факультетіне оқуға тусіп, оны үздік бітірген. Ғылымға деген құштарлығы осы білім ордасында басталады. Қазақ мемлекеттік университетінде аспирантураны аяқтап, одан әрі сонда ғылыми қызметкер болып жұмысын жалғастырды.
Қыдырма Хамитұлы X. Досмұхамедов атындағы Атырау мемлекеттік универси-тетінде, ҚазМУ-дың  химия факультетінде кафедра меңгерушісі, Қазақстан Ұлттық ғылым академиясының мұнай химиясы және табиғи тұздар институтында зертхана меңгерушісі, директоры болып еңбек етті. 1998 жылдан Манаш Қозыбаев атындағы Солтүстік Қазақстан мемлекеттік уииверситетінде химия кафедрасының меңгерушісі қызметін жемісті атқарды.
Академик Қыдырма Хамитұлының химия ғылымында ден қоя зерттеген саласы - металдың таттануын тежеуге мүмкіндік беретін аса тиімді технология ойлап табуы болды. Бұл әдіс тиімділігі жағынан шетелдік үлгілерден кем емес. Күні бүгінге дейін осы еңбегі өндіріс саласында кеңінен қолданылып, ел игілігіне айналуда. Елінің гүлденуіне улес қосқан ол алдына қойған мақсатына асықпай, жүйелі еңбекпен ғана жетті.
Ғылымның соқтықпалы-соқпақты жолы әрі қиың әрі қызықты екені мәлім. Бұл жолдан әркім өзінше етеді, ғылыми ізденістерін дамытып, келешегіне жол ашады. Қыдырма Тоқмурзин ғылымның биік шыңынан орын алып, жолы сәтті болды. Ака-демиктің ғылыми еңбектері гетероциклді қосылыстардың химиясына, стереохимия саласына және органикалық қосылыстардың реакцияға қабілеттілігін зерттеуге арналған. Ол көмірсутегі туындылары функционалды орнын басқан топтардың қатысында аммиак молекуласын алкилдеу әдісін ашты. Нәтижесінде металдарды коррозиядан сақтандыруға қажетті ингибиторлар алудың қарапайым технологиясын жасауға мүмкіндік туды.
Қыдырма Хамитұлы 140-тан астам ғылыми мақала жариялап, көптеген респуб-ликалық, халықаралық және бүкілодақтық конференциялар мен симпозиумдарда баяндама жасады. Оның көп жылғы ғылыми ізденістерінің нәтижесі - 50 авторлық куәлігі мен патенттері, өнертабыстары ғылым саласына қосқан елеулі үлес болды.
Шіркің жақсы адамдардың өмірі үзақ болса ғой... Қазіргі таңда ғалымның артында өндіріске дайын 12 инновациялық зерттеуі қалды, бірақ кезінде оны өндіріске енгізу қиын болатын. Ол жұмыстар тәжірибелік сынақтан өткізілсе, елімізге әкелер пайдасы мол болар еді. Бұл қарапайым инновациялық технологияға ғалым өзі ашқан органикалық химияда функционалдық топтардың өзара әсер ету нәтижесі негізінде қол жеткізген.
Ғалымның үлкенді-кішілі ғылыми жетістіктерінің бәрін шағын мақалада атап өту мүмкін емес. Қыдырма Тоқмурзиннің мұқият зерттеген саласы - органикалық химия. Аталмыш сала өте күрделі, оны зерттеуге кез келген ғалым бара бермейді. Жалпы органикалық химияда индуктивті, мизомерлік және стериялық деген үш эффект бар. Қыдырма аға төртінші функционалдық топтардың өзара әсер ету нәтижесін зерттеді. Өндіру әдісі жаңа, қарапайым, қалдықсыз, энергияны және ресурстарды үнемдейді. Бұл ғылыми жаңалық 2015 жылы Мәскеу мемлекеттік университетінде танымал академик А. Косттың 100 жылдығына арналған әлем ғалымдарының бас қосқан конференциясында баяндалып, ғылыми журналда жарияланды. Осы реакцияны кезінде КСРО-ның белгілі академиктері А. Кост пен А. Терентьев түсіндіре алмаған екен.
Қыдырма Хамитулы - ғылымды ұстаздықпен ұштастырған бірегей тұлға. Ол Қа-зақстанның жоғары оқу орындарында шәкірттерге білім, тәлім-тәрбие берумен қатар, өзінің тікелей жетекшілігімен көптеген ғылым кандидаттарың докторларын даярлап шығарды. 2002 жылы Манаш Қозыбаев атындағы Солтүстік Қазақстан мемлекеттік университетінде докторлық, кандидаттық ғылыми дәрежесін қорғайтын диссертациялық кеңес ашып, талай ізденушілерге ақыл-кеңес беруі - соның дәлелі.
Академик Қ.Тоқмұрзиннің еліне сіңірген еңбегі зор. "Білім мен ізгілік қана мұратқа жеткізеді" деп Жусіп Баласағұн айтқандай, Қыдырма Хамитұлы кезінде "Қазақстан Республикасының ғылымын дамытуға еңбек сіңірген қайраткер", "Қазақстан Рес-публикасының Тәуелсіздігіне 20 жыл" медальдарымен, Манаш Қозыбаев атындағы Солтүстік Қазақстан мемлекеттік университетінің дамуына қосқан ерен еңбегі үшін "№1 үлкен алтын медалімен", Солтүстік Қазақстан облысы әкімінің Құрмет грамоталарымен бірнеше рет марапатталған.
Өмірлік қосағы Саташ Тәжіғалиқызымен екеуі құрған әулет - тамыры терең бойлаған бәйтерек іспеттес. Ұлдары Адай - химия ғылымдарының кандидаты, танымал шетелдік мұнай компаниясында қызмет етсе, Еділі мен Шыңғысы - кәсіпкер. Немерелері мектептің үздік оқушылары болса.келіндері әр саланың мамандары.
Қыдырма аға әріптестері мен шәкірттерінің жадында адамгершілігімен, адалды-ғымең ұстамдылығымең жұмысына деген жауапкершілігімен, жанының тазалығымен, өзіне де, өзгеге де жоғары талапшылдығымен сақталып қалды. Осынау қара-пайым да абыройлы ағаның кісілік бітім-болмысы, жарқын тұлғасы біздердің жүрегімізде, санамызда ұмытылмай әрдайым қала беретініне шүбәсіз сенеміз.

